Държавен вестник, бр. 51, 2002 г., стр. 5

Б Р О Й  51
Д Ъ Р Ж А В Е Н   В Е С Т Н И К
С Т Р .  5
(3) Промените в списък-образец № 1 и спи-
сък-образец № 2 в случаите по ал. 2 се утвър-
ждават от началника на инспектората по об-
разование.
Чл. 13. На заместващ или новопостъпил
учител през учебната година се възлага остава-
щата част от годишната норма за задължител-
на преподавателска работа на напуснал или
отсъстващ учител.
Раздел III
Нормативи за численост на персонала
Чл. 14. (1) Персоналът в системата на на-
родната просвета се определя, като броят на
групите или паралелките се умножи по нор-
матива за съответния вид детска градина, учи-
лище или обслужващо звено съгласно прило-
жение № 5.
(2) В определената с нормативите по ал. 1
численост на персонала се допуска завишаване
на педагогическия персонал за сметка на непе-
дагогическия.
(3) Помощник-директорът по админи-
стративно-стопанска дейност е включен в нор-
мативите за численост на педагогическия
персонал.
Чл. 15. (1) Първостепенният разпоредител с
бюджетни кредити определя конкретната чи-
сленост на персонала на всяко училище или об-
служващо звено в рамките на определената по
чл. 14 численост, като осигурява:
1. обучението по училищните учебни плано-
ве съгласно разпределението на часовете в спи-
сък-образец № 1 за съответната учебна година;
2. обучението в междуучилищните центрове
за трудово-политехническо обучение;
3. дейностите в обслужващите звена, свърза-
ни с развитието на интересите, способностите и
потребностите на децата и учениците в област-
та на спорта, науката, техниката, технологията,
изкуствата и отдиха;
4. ученическото хранене.
(2) Първостепенният разпоредител с бю-
джетни кредити осигурява числеността на пер-
сонала на детските градини и при възможност—
логопед и педагогически съветник.
Чл. 16. (1) В норматива за численост на пе-
дагогическия персонал в целодневните детски
градини е включен и учител по музика, а в спе-
циалните детски градини за деца с увреден слух,
нарушено зрение и в логопедичните детски гра-
дини—съответно по един сурдопедагог, тифло-
педагог и логопед на група.
(2) Персоналът за медицинското обслужва-
не на детските градини, яслените групи към тях
и училищата се определя по ред, установен от
министъра на здравеопазването.
Чл. 17. (1) В норматива за численост на пе-
дагогическия персонал в специалните училища
и домовете за отглеждане и възпитание на деца,
лишени от родителски грижи, са включени ло-
гопед и психолог.
(2) В специалните училища за ученици с
увреден слух учителите рехабилитатори за ин-
дивидуална работа по произношение и разви-
тие на слуховото възприятие се осигуряват
допълнително съобразно броя на часовете, оп-
ределени със съответните учебни планове.
Чл. 18. В норматива за численост на непе-
дагогическия персонал в спортните училища
е включен персонал за поддържане на спорт-
ните обекти и ученическото хранене в тези
училища.
Чл. 19. Непедагогическият персонал в пара-
лелките за професионално обучение и образо-
вание към средните общообразователни и спе-
циалните училища се определя, като нормати-
вът за съответната професионална област се
намали с 0,3.
Чл. 20. Първостепенният разпоредител с
бюджетни кредити осигурява при необходимост
допълнително непедагогически персонал за
провеждане на учебно-производствената дей-
ност и поддържане на материалната база в про-
фесионалните училища, професионалните гим-
назии и професионалните колежи.
Чл. 21. Дейностите в обслужващите звена,
свързани с развитието на интересите, способ-
ностите и потребностите на децата и учениците
в областта на спорта, науката, техниката, тех-
нологията, изкуствата и отдиха, се осигуряват
от определената по чл. 14 численост на персо-
нала на училищата.
Чл. 22. Числеността на персонала за па-
ралелките в общинските училища с ученици
по-малко от норматива за минимален брой
ученици съгласно приложението към чл. 2,
ал. 1 от Наредба № 7 от 2001 г. за определяне
броя на учениците и на децата в паралелките
и в групите на училищата, детските градини и
обслужващите звена (ДВ, бр. 4 от 2001 г.) се
определя по реда на чл. 14 след преобра-
зуването им в паралелки с минимален брой
ученици.
Заключителна разпоредба
Параграф единствен. Наредбата се издава
на основание чл. 42, ал. 3 от Закона за народна-
та просвета и отменя Наредба № 7 от 1999 г. за
определяне на числеността на персонала в дет-
ските градини, училищата и обслужващите зве-
на (обн., ДВ, бр. 111 от 1999 г.; изм. и доп., бр. 12
от 2001 г.) и Наредба № 4 от 1996 г., изм. и доп.
от 1997 г., доп. от 1998 г. (необнародвана).
Министър на образованието и науката:
Вл. Атанасов
Министър на финансите:
М. Велчев